Document ID: 32004R1847

KOMISSION ASETUS (EY) N:o 1847/2004,
annettu 22 päivänä lokakuuta 2004,
tiettyjen GATT-sopimuksen kiintiöiden mukaisesti Amerikan yhdysvaltoihin vuonna 2005 vietävien juustojen vientitodistusten antamista koskevan menettelyn aloittamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maidon ja maitotuotteiden yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 30 artiklan,
sekä katsoo seuraavaa:
(1)
Neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta 26 päivänä tammikuuta 1999 annetun komission asetuksen (EY) N:o 174/1999 (2) 20 artiklassa säädetään, että monenvälisten kauppaneuvottelujen osana tehdyistä sopimuksista johtuvien kiintiöiden mukaisesti Amerikan yhdysvaltoihin vietävän juuston vientitodistukset voidaan antaa noudattaen sopimuksissa vahvistettua erityistä menettelyä.
(2)
Tämä menettely olisi aloitettava vuonna 2005 tapahtuvan viennin osalta, ja siihen liittyvät lisäsäännöt olisi määriteltävä.
(3)
Amerikan yhdysvaltojen toimivaltaiset viranomaiset haluavat erottaa tuonnin hallinnoinnissa toisistaan Euroopan yhteisölle Uruguayn kierroksen mukaisesti myönnetyn lisäkiintiön ja Tokion kierroksesta johtuvat kiintiöt. Vientitodistukset olisi kuitenkin annettava ottaen huomioon kyseisten tuotteiden soveltuvuus asianomaiseen Amerikan yhdysvaltojen kiintiöön Amerikan yhdysvaltojen yhtenäistetyn tariffinimikkeistön kuvauksen mukaisesti.
(4)
Vakauden ja turvallisuuden takaamiseksi tämän erityisjärjestelyn mukaisesti hakemuksia esittäville toimijoille on syytä vahvistaa päivämäärä, jona hakemukset katsotaan viimeistään jätetyiksi asetuksen (EY) N:o 174/1999 1 artiklan 1 kohdan soveltamiseksi.
(5)
Maidon ja maitotuotteiden hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Tämän asetuksen liitteessä I lueteltujen, Amerikan yhdysvaltoihin vuonna 2005 asetuksen (EY) N:o 174/1999 20 artiklan 1 kohdassa tarkoitettujen kiintiöiden mukaisesti vietävien CN-koodiin 0406 kuuluvien tuotteiden vientitodistukset annetaan asetuksen (EY) N:o 174/1999 20 artiklan ja tämän asetuksen säännösten mukaisesti.
2 artikla
1. Asetuksen (EY) N:o 174/1999 20 artiklan 2 kohdassa tarkoitetut väliaikaisia vientitodistuksia koskevat hakemukset, jäljempänä ’hakemukset’, on jätettävä toimivaltaisille viranomaisille viimeistään 26 ja 29 päivän lokakuuta 2004 välisenä aikana.
2. Hakemukset otetaan vastaan ainoastaan, jos ne sisältävät kaikki asetuksen (EY) N:o 174/1999 20 artiklan 2 ja 3 kohdassa tarkoitetut merkinnät ja niiden mukaan on liitetty kaikki siinä mainitut asiakirjat.
Jos tämän asetuksen liitteessä I olevassa 2 sarakkeessa tarkoitetun saman tuoteryhmän käytettävissä olevat määrät on jaettu Uruguayn kierroksesta johtuvaan kiintiöön ja Tokion kierroksesta johtuvaan kiintiöön, todistushakemus saa koskea ainoastaan toista kiintiötä, ja siinä on mainittava kyseinen kiintiö ja ilmoitettava erityisesti liitteessä I olevassa 3 sarakkeessa mainittu ryhmän ja kiintiön nimitys.
Hakemukset on laadittava liitteessä II esitetyn mallin mukaisesti.
3. Hakemus voi koskea enintään 40:tä prosenttia liitteessä I olevassa 4 sarakkeessa mainitusta tuoteryhmän ja kyseisen kiintiön käytettävissä olevasta määrästä.
4. Hakemus voidaan hyväksyä ainoastaan, jos hakija ilmoittaa kirjallisesti, ettei hän ole jättänyt ja sitoutuu olemaan jättämättä muita samaa tuoteryhmää ja samaa kiintiötä koskevia hakemuksia.
Jos hakija jättää samaa tuoteryhmää tai samaa kiintiötä koskevia useita hakemuksia yhdessä tai useammassa jäsenvaltiossa, hänen kaikki hakemuksensa hylätään.
5. Asetuksen (EY) N:o 174/1999 1 artiklan 1 kohdan soveltamiseksi kaikki tämän artiklan 1 kohdassa tarkoitetussa määräajassa jätetyt hakemukset katsotaan jätetyiksi 26 päivänä lokakuuta 2004.
3 artikla
1. Jäsenvaltioiden on toimitettava komissiolle kolmen työpäivän kuluessa hakemusten jättämisen määräajan päättymisestä tieto hakemuksista, jotka on jätetty kunkin liitteessä I mainitun tuoteryhmän ja tarvittaessa kiintiön osalta.
Kaikki tiedonannot, mukaan lukien tiedonannot siitä, että hakemuksia ei ole jätetty, on toimitettava teleksillä tai faksilla liitteessä III esitetyn mallin mukaisesti.
2. Tähän tiedonantoon on sisällyttävä kunkin ryhmän ja tarvittaessa kunkin kiintiön osalta
a)
luettelo hakijoista;
b)
kunkin hakijan hakemat määrät yhdistetyn nimikkeistön tuotekoodien sekä Amerikan yhdysvaltojen yhtenäistetyn tariffinimikkeistön (Harmonized Tariff Schedule of the United States of America (2004)) koodien mukaisesti eriteltyinä;
c)
hakijan kolmen edeltävän vuoden aikana viemät näiden tuotteiden määrät;
d)
hakijan nimeämän tuojan nimi ja osoite sekä maininta siitä, onko tuoja hakijan tytäryhtiö.
4 artikla
Komissio päättää todistusten antamisesta viipymättä asetuksen (EY) N:o 174/1999 20 artiklan 3, 4 ja 5 kohdan säännösten mukaisesti ja ilmoittaa siitä jäsenvaltioille viimeistään 30 päivänä marraskuuta 2004.
5 artikla
Jäsenvaltioiden on tarkastettava tämän asetuksen 3 artiklan ja asetuksen (EY) N:o 174/1999 20 artiklan 2 ja 3 kohdan mukaisesti ilmoitetut tiedot ennen lopullisten todistusten antamista ja viimeistään 31 päivänä joulukuuta 2004.
Jos toimijan, jolle on annettu väliaikainen todistus, havaitaan antaneen vääriä tietoja, todistus peruutetaan ja vakuus menetetään. Jäsenvaltioiden on ilmoitettava tästä komissiolle viipymättä.
6 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä lokakuuta 2004.

Labels: 3
17
18